
Program special “Seniori in Sicilia”

“Intreaga Sicilie este o realitate fantastica…” Leonardo Sciascia 

Insula este bogata in frumuseti naturale, de la plajele Taorminei, la Golful Castellammare si la Etna, vulcanul inca activ.

Sicilia este cea mai mare insula a Marii Mediterane, iesind de altfel in evidenta prin nenumarate contraste precum plantatii imense de lamai, peisaj muntos si stancos, metropole agitate, orasele linistite, plaje vizitate de mii de turisti, dar si plaje intime. Coasta de est a insulei, mai exact intre Messina si Augusta, este stapanita de uriasul vulcan Etna, o adevarata forta a naturii. Printre atractiile insulei se numara Taormina (teatrul greco-roman), Agrigento (faimoasa Vale a Templelor, care inca aduce aminte de perioada elena prin arhitectura specifica antichitatii), Parcul Zingaro (rezervatie a naturii) si nu in ultimul rand, insulele din jurul Siciliei.

Insula a devenit faimoasa datorita frumusetii reliefului (a plajelor si a muntilor), mancarii gustoase si a filmelor despre mafia locala. Sicilia s-a aflat mereu la confluenta culturilor italiene, grecesti si a celor nord-africane, ceea ce a dezvoltat o atmosfera deosebita si foarte placuta pentru turisti. O destinatie perfecta pentru o vacanta care contine toate ingredientele : plaje intinse, soare sudic, stanci, rasfat culinar si o lectie de cultura.
Date de plecare: 

· OCTOMBRIE 2011: 05, 12, 19, 23
· NOIMEBRIE 2011: 01, 08, 15, 22
· DECEMBRIE 2011: 06
· FEBRUARIE: 07, 14, 21, 28,
· MARTIE: 06, 13, 15
Ziua 1: Buon giorno Sicilia ! 

Plecam catre Sicilia de pe Aeroportul Bucuresti Baneasa si aterizam pe aeroportul Catania, apoi transfer  la hotel in  zona Taormina. Cazare hotel 3* zona Taormina si cina in cadrul hotelului.

Ziua 2: Catania - orasul de sub lava... 
Dupa ce servim micul dejun fara nici o graba, vom porni sa descoperim  frumosul oras mediteranean Catania. 
Distrus de eruptia vulcanica din 1669 si de cutremurul din 1693, orasul a reinflorit si face parte din patrimoniul UNESCO. Vom face un  scurt tur de oras si vom vizita cele mai importante obiective turistice: Palatul Arhiepiscopal si Domul, Fantana elefantului, Palatul Municipal, Manastirea St. Agata, Universitatea, Teatrul Bellini, Teatrul Roman. Cazare la acelasi hotel si seara cina in cadrul hotelului. 

Ziua 3: Vulcanul Etna 

Dupa micul dejun puteti opta pentru o excursie de neuitat la vulcanul Etna – cel mai mare vulcan activ din Europa (3345m). Ascensiunea cu autocarul se poate face pana la altitudinea de 1900 m unde se pot vedea curentii de lava care au distrus telecabina si statia de autocare la eruptia din anul 2001. Optional se poate urca pana la 2900m cu funicularul.  Intorcere la hotel. Dupa-amiaza aveti timp liber la dispozitie, iar seara cina in cadrul hotelului. 
Excursie optionala ETNA (4 ore): 40 euro / persoana

Ziua 4: Taormina 

Dupa micul dejun puteti opta pentru excursie cu ghid local la Taormina - oras antic la baza vulcanului, situat pe o faleza deasupra marii la numai 3 km de Giardini Naxos unde vizitati Teatrul Antic, cel de al doilea ca dimensiune din Sicilia, dupa cel din Siracusa. Continuati apoi cu Palazzo Corvaja, construit in stil gotic, al carui nume se trage de la cea mai veche familie de nobili din Taormina. Dupa-amiaza timp liber iar seara cina in  cadrul hotelului.  
Excursie optionala TAORMINA (4 ore): 43 euro  / persoana

Ziua 5: Descoperim Siracusa 

Mic dejun. E timpul pentru o excursie optionala la Siracusa - veche asezare greceasca fondata de corinteni in anul 734. Incepem vizitarea orasului cu parcul arheologic situat pe dealul Terminite, unde ghidul local ne prezinta diferenta intre constructiile grecesti si cele romane. Siracusa este recunoscuta si pentru faptul ca are cel mai mare amfiteatru grecesc, construit alaturi de unul roman. Ambele sunt bine conservate si pot gazdui oricand un concert de inalta tinuta, in conditii de auditie impecabila. Continuam cu insula Ortija (sau Insula Pasarilor) unde putem vizita apoi castelul Bellomo construit in secolul XIII si reconstruit in stil Catalan Gotic in secolul XV. Aici se afla si cel mai vechi templu grecesc construit in stil clasic - este vorba despre Piata Domului, cu Templul Athenaion. Aproape de faleza marii vizitam izvorul Arethusa, care se varsa intr-o larga fantana antica. Seara cina si cazare la acelasi hotel 

Excursie optionala SIRACUSA (6 ore):  50 euro / persoana

Ziua 6: Excursie optionala la Savoca si Forza d’Agro
Mic dejun.  Excursie optionala la Savoca si Forza d’Agro. Acest tur evoca atmosfera din filmul Nasul, dar ne introduce si in ceea ce inseamna Sicilia rustica, departe de modernele statiuni de litoral. Se viziteaza mai intai localitatea Savoca si apoi satul Forza d’Agrò, care este situat pe un deal, la o altitudine de 400 m. Satul are doar 1050 locuitori si datorita aspectului medieval cu biserici micute si fortificatii din sec. al XII-lea, impresia generala este de intoarcere in timp. Atmosfera acestui orasel tipic sicilian l-a inspirat pe regizorul Francis Ford Coppola, astfel incat unele scene din “Nasul” au fost filmate aici. Seara cina in cadrul hotelului. 
Excursie optionala SAVOCA – FORZA D’AGRO (4 ore): 41 euro / persoana  
Ziua 7:  Excursie optionala la Acireale 
Dupa micul dejun  puteti opta sa vizitati oraselul Acireale – cu aspect tipic baroc unde veti  vedea Bazilica Sfintilor Petru si Pavel,  Palatul Primariei, Biserica San Camillo, Piata Vigo. Dupa amiaza intoarcere la hotel. Timp liber la dispozitie. Seara cina in cadrul hotelului. 
Excursie optionala ACIREALE (4 ore):  37 euro / persoana

Ziua 8: Inapoi acasa

In cursul diminetii transfer de la hotel la aeroport  in Catania si imbarcare pentru zborul spre casa.
Loc in camera dubla: 399 EURO / persoana / sejur

A treia persoana adulta in camera dubla: 385 euro / persoana / sejur

Camera single: 525 euro / persoana / sejur

Supliment pentru persoane sub 55 ani: 50 eur/ persoana / sejur.

Tarifele includ:
· bilet avion cursa directa Bucuresti / Catania / Bucuresti cu compania Blue Air

· taxele de aeroport si 1 bagaj de cala

· 7 nopti cazare in camera dubla standard cu demipensiune hotel 3* zona Taormina
· transferuri aeroport / hotel / aeroport

· o excursie de o jumatate de zi Catania cu insotitor vorbitor de limba romana 

Nu sunt incluse:

· asigurare medicala 
· bauturile  la masa 
· supliment pensiune completa: 50 euro/persoana/sejur

· excursiile optionale
Preturile excursiilor optionale sunt calculate pentru minim 20 participanti. Excursiile includ ghid local vorbitor de limba engleza si asistenta in limba romana. 

Hotelul este nominalizat  cu  1 saptamana inainte de plecare.
NOTA:

· De aceasta oferta pot beneficia atat SENIORII (persoane cu varsta peste 55 de ani), dar si turisti din orice alta categorie de varsta. 
· Agentia isi rezerva dreptul de a modifica programul excursiei, cu respectarea in totalitate a serviciilor, in anumite situatii speciale; in anumite conditii de forta majora, cazarea se efectueaza in hoteluri categorie similara (dupa cum a fost prezentat in program inca de la inscrierea turistilor) ;

· Taxele de aeroport  pot suferi modificari anuntate de compania aeriana; turistii au obligatia de a achita noile taxe suplimentare anuntate inainte de inceperea programului turistic, in cazul in care acestea vor aparea ca urmare a majorarii taxelor de aeroport, a taxelor de combustibil anuntate de compania  aeriana transportatoare.

· Agentia nu se face raspunzatoare in cazul modificarii orarului de zbor de catre compania aeriana;

· Clasificarea hotelurilor este cea oficiala din tara de destinatie. Hotelierii pot solicita plati suplimentare pentru utilizarea facilitatilor din camera si hotel (ex: minibar/frigider, seif, prosop la piscina etc). 

· Grup minim 20 persoane pentru fiecare data de plecare. 
Orar de zbor :

Bucuresti Baneasa 15:45 Catania 17.00 

Catania 17:45  Bucuresti Baneasa 21:00
